CELEX: 62017CN0288
Language: el
Date: 2017-05-19 00:00:00
Title: Υπόθεση C-288/17: Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 19 Μαΐου 2017 — Fédération des fabricants de cigares κ.λπ. κατά Premier ministre, Ministre des Affaires sociales et de la Santé

7.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/12
            
         Αίτηση προδικαστικής αποφάσεως την οποία υπέβαλε το Conseil d’État (Γαλλία) στις 19 Μαΐου 2017 — Fédération des fabricants de cigares κ.λπ. κατά Premier ministre, Ministre des Affaires sociales et de la Santé
   (Υπόθεση C-288/17)
   (2017/C 256/09)
   Γλώσσα διαδικασίας: η γαλλική
   
      Αιτούν δικαστήριο
   
   Conseil d’État
   
      Διάδικοι στην υπόθεση της κύριας δίκης
   
   
      Αιτούσες: Fédération des fabricants de cigares, Coprova, E-Labo France, Smakq développement, Société nationale d’exploitation industrielle des tabacs et allumettes (SEITA), British American Tobacco France
   
      Καθών: Premier ministre, Ministre des Affaires sociales et de la Santé
   
      Παρεμβαίνουσες: Société J. Cortès France, Scandinavian Tobacco Group France, Villiger France
   
      Προδικαστικά ερωτήματα
   
   
               1)
            
            
               Έχουν οι διατάξεις των παραγράφων 1 και 3 του άρθρου 13 της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014 (1), την έννοια ότι απαγορεύουν τη χρησιμοποίηση στις μονάδες συσκευασίας, στις εξωτερικές συσκευασίες και στα προϊόντα καπνού οιασδήποτε εμπορικής ονομασίας που υπονοεί ορισμένες ιδιότητες, ανεξαρτήτως της φήμης της;
            
         
               2)
            
            
               Σε συνάρτηση με την ερμηνεία που πρέπει να δοθεί στις παραγράφους 1 και 3 του άρθρου 13 της οδηγίας, σέβονται οι διατάξεις αυτών, στον βαθμό κατά τον οποίο εφαρμόζονται επί των εμπορικών ονομασιών και σημάτων, το δικαίωμα ιδιοκτησίας, την ελευθερία εκφράσεως, την επιχειρηματική ελευθερία και τις αρχές της αναλογικότητας και της ασφάλειας δικαίου;
            
         
               3)
            
            
               Σε περίπτωση καταφατικής απαντήσεως επί του προηγούμενου ερωτήματος, υπό ποιους όρους δύναται κράτος μέλος, χωρίς να προσβάλλει το δικαίωμα ιδιοκτησίας ή να παραβιάζει την ελευθερία εκφράσεως και την επιχειρηματική ελευθερία, καθώς και την αρχή της αναλογικότητας, να κάνει χρήση της ευχέρειας που του παρέχει το άρθρο 24, παράγραφος 2, της οδηγίας προκειμένου να επιβάλει στους κατασκευαστές και στους εισαγωγείς την υποχρέωση περί ουδέτερου και ομοιόμορφου χαρακτήρα των μονάδων συσκευασίας και των εξωτερικών συσκευασιών;
            
         
      (1)  Οδηγία 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (EE L 127, σ. 1).